આ પ્રતિનિધી મંડળે રખડતા ઢોરને કારણે પંથકમાં થતી જાનહાનિ, લોકોને પડતી મુશ્કેલી ઉપરાંત મૂંગા પ્રાણીને પણ પડતા કષ્ટને કારણે ગૌચર યા અન્ય જગ્યા ફાળવણી કરવાની માંગ કરી હતી. આ માંગ સાથે કલેક્ટર પણ સહમત થયાનું જાણવા મળ્યું છે. ગૌરક્ષક સાજન ભરવાડે જણાવ્યું કે, નગરપાલિકા જો માંગ કરશે તો જગ્યા ફાળવવાની તૈયારી કલેક્ટરે બતાવી હતી. જેથી અમે પાલિકાનાં ચીફ ઓફિસર દશરથસિંહ ગોહિલે મળી લેખિત માંગ કરવા જણાવ્યું હતું. પાલિકાએ આ માટે તજવીજ શરૂ કરી છે.